b'\n_START_ARTICLE_\nLuigi Colani\n_START_PARAGRAPH_\nLuigi Colani (alkujaan Lutz Colani, 2. elokuuta 1928 Berliini, Saksa \xe2\x80\x93 16. syyskuuta 2019 Karlsruhe, Saksa)  oli saksalainen teollinen muotoilija._NEWLINE_Colani suunnitteli urallaan muun muassa autoja, huonekaluja, lasiastioita, televisioita, kameroita ja vaatteita. Mallien ensisijainen ominaispiirre on py\xc3\xb6ristetty, orgaaninen muoto. T\xc3\xa4llaiset mallit olivat h\xc3\xa4nen itsens\xc3\xa4 mukaan luonnonmukaisempia ja ergonomisesti parempia kuin perinteiset mallit. H\xc3\xa4n sai urallaan lukuisia design-palkintoja._NEWLINE_Colanin suunnittelmia ei juurikaan ole siirretty massatuotantoon, ja monet h\xc3\xa4nen suunnitelmansa ovat l\xc3\xa4hinn\xc3\xa4 unenomaisia orgaanisia malleja. Colanin nimell\xc3\xa4 on kuitenkin valmistettu muun muassa teekannuja, vesipulloja ja aurinkolaseja. Menestyneimpi\xc3\xa4 tuotteita ovat Canon T90 -kameramalli ja Cobra-kuulokkeet._NEWLINE_Colani syntyi Berliiniss\xc3\xa4 sveitsil\xc3\xa4isen teatterilavastajan is\xc3\xa4n, joka  oli kotoisin Graub\xc3\xbcndenin kantonista, ja puolalaisen \xc3\xa4idin poikana.Colanilla oli is\xc3\xa4npuolelta kurdilaistataustaa  _NEWLINE_Colani kuoli Karlsruhessa, Saksassa. H\xc3\xa4n oli asunut Shanghaissa.H\xc3\xa4nen poikansa Solon Luigi Lutz on my\xc3\xb6s ty\xc3\xb6skennellyt suunnittelijana.'